Source: https://www.financnasprava.sk/sk/infoservis/statna-pomoc
Timestamp: 2018-12-10 11:04:37+00:00

Document:
Štátna pomoc - PFS
V zmysle zákona č. 358/2015 Z. z. [nové okno] o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci), ktorý nadobudol účinnosť 1. januára 2016, koordinátorom pomoci je Protimonopolný úrad SR, a to vo vzťahu k poskytovateľom štátnej pomoci v Slovenskej republike a vo vzťahu k Európskej únii.
Zákon č. 358/2015 Z. z. [nové okno] o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) v znení neskorších predpisov.
Schéma minimálnej pomoci DM - 12/2018 - Schéma pomoci de minimis poskytovanej formou úľavy na dani alebo odpustením daňového nedoplatku na dani podľa § 70 alebo formou úľavy zo sankcie alebo odpustenia sankcie podľa § 157 zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov [nové okno 671.pdf]
Príloha č. 1 k schéme DM – 12/2018 - Vyhlásenie žiadateľa o minimálnu pomoc podľa schémy [nové okno 39.docx]
Schéma minimálnej pomoci DM 9/2016 Zánik daňového nedoplatku zodpovedajúceho nezaplatenej sankcii prislúchajúcej k zaplatenej dani z pridanej hodnoty [nové okno 324.pdf] platná do 30.09.2017
vplyv na hospodársku súťaž a vnútorný obchod EÚ.
Podľa čl. 107 ZFEÚ sa pravidlá štátnej pomoci resp. minimálnej pomoci vo všeobecnosti uplatňujú len vtedy, keď je príjemcom pomoci „podnik“ (v čl. 107 ZFEÚ označený ako „podnikateľ“). Podnikom sa rozumie každý subjekt vykonávajúci hospodársku činnosť bez ohľadu na právne postavenie a spôsob jeho financovania. Hospodárskou činnosťou je každá činnosť, ktorá spočíva v ponuke tovaru a/alebo služieb na trhu. Označenie konkrétneho subjektu za podnik teda plne závisí od povahy jeho činnosti (tzn. podnikom môže byť napr. aj nezisková organizácia alebo príspevková organizácia za predpokladu výkonu hospodárskej činnosti).
Členské štáty Európskej únie sú preto vo všeobecnosti povinné pred poskytnutím štátnej pomoci notifikovať plánované poskytnutie štátnej pomoci Európskej komisii, tzn.
požiadať Európsku komisiu o schválenie poskytnutia štátnej pomoci (všeobecná notifikačná povinnosť).
individuálna pomoc poskytovaná na základe schém štátnej pomoci a minimálnej pomoci,
Poskytovateľom pomoci je v zmysle zákona o štátnej pomoci ten, kto vykonal právny úkon oprávňujúci príjemcu na získanie pomoci. Na účely tohto zákona sa za deň poskytnutia pomoci považuje deň, keď nadobudol účinok právny úkon, na základe ktorého sa pomoc poskytuje príjemcovi.
Príjemcom pomoci je v zmysle zákona o štátnej pomoci ten, kto vykonáva hospodársku činnosť bez ohľadu na právnu formu a spôsob financovania a v koho prospech bol vykonaný právny úkon, ktorý ho oprávňuje na získanie pomoci. Na účely zákona o štátnej pomoci sa hospodárskou činnosťou rozumie každá činnosť, ktorá spočíva v ponuke tovaru alebo služieb alebo v ponuke tovaru a služieb na trhu.
Právnym predpisom upravujúcim procedurálny postup v oblasti štátnej pomoci je Nariadenie komisie ES č. 794/2004 z 21. apríla 2004, ktorým sa vykonáva Nariadenie č. 659/1999 z 22. marca 1999, ktorým sa ustanovujú podrobné pravidlá uplatňovania článku 93 Zmluvy o založení ES. Nariadenie komisie ES č. 794/2004 upravuje formy, obsah a ďalšie podrobnosti podávania žiadostí o schválenie poskytnutia štátnej pomoci. Ďalej obsahuje ustanovenia o plynutí lehôt v konaniach týkajúcich sa štátnej pomoci a spôsobu výpočtu úrokovej sadzby pri neoprávnene poskytnutej štátnej pomoci. Nariadenie sa vzťahuje na poskytovanie štátnej pomoci vo všetkých sektoroch hospodárstva. Neoddeliteľnou súčasťou nariadenia sú notifikačné formuláre pre schválenie štátnej pomoci a pre poskytovanie informácií o neoprávnene poskytnutej štátnej pomoci
Všetky ďalšie informácie týkajúce sa štátnej pomoci a minimálnej pomoci sú dostupné na portáli http://www.statnapomoc.sk/.
Podľa nariadenia Komisie (EÚ) č. 1407/2013 z 18. decembra 2013 o uplatňovaní článkov 107 a 108 Zmluvy o fungovaní EÚ na pomoc de minimis (ÚV EÚ L 352, 24.12.2013, s. [nové okno]1), ktoré nadobudlo účinnosť 1.1.2014, minimálna pomoc (pomoc de minimis) predstavuje pomoc, ktorá v priebehu akéhokoľvek obdobia troch fiškálnych rokov neprekročí v prepočte súhrnne 200 000 EUR pre jedného podnikateľa.
Pomoc de minimis sa vzťahuje na pomoc poskytnutú podnikom vo všetkých sektoroch okrem
a) pomoci v prospech podnikov pôsobiacich v sektore rybolovu a akvakultúry, na ktoré sa vzťahuje nariadenie Rady (ES) č. 104/2000 zo 17. decembra 1999 o spoločnej organizácii trhov s výrobkami rybolovu a akvakultúry (Ú. v. ES L 17, 21.1.2000, s. 22).
i) ak je výška pomoci stanovená na základe ceny alebo množstva takýchto výrobkov kúpených od prvovýrobcov alebo výrobkov umiestnených na trhu príslušnými podnikmi;
Na pomoc v sektore prvovýroby poľnohospodárskych produktov sa vzťahuje nariadenie Komisie (EÚ) č. 1408/2013 z 18. decembra 2013 o uplatňovaní článkov 107 a 108 Zmluvy o fungovaní Európskej únie na pomoc de minimis v sektore poľnohospodárstva [nové okno](ÚV EÚ L 352, 24.12.2013, s.9), ktoré stanovuje, že minimálna pomoc predstavuje pomoc, ktorá neprekročí v prepočte súhrnne 15 000 EUR pre jedného podnikateľa v sektore poľnohospodárskej výroby za obdobie troch fiškálnych rokov. Podľa tohto nariadenia je možné poskytnúť minimálnu pomoc podnikom pôsobiacim v oblasti prvovýroby poľnohospodárskych produktov podľa prílohy I k zmluve.
Podľa nariadenia č. 1408/2013 je možné poskytnúť pomoc podniku pôsobiacemu v prvovýrobe poľnohospodárskych výrobkov s výnimkou:
a) pomoci, ktorej výška sa stanovuje na základe ceny alebo množstva výrobkov uvedených na trh;
b) pomoci na činnosti súvisiace s vývozom do tretích krajín alebo členských štátov, konkrétne pomoci priamo súvisiacej s vyvážanými množstvami, na zriadenie a prevádzkovanie distribučnej siete alebo inými bežnými výdavkami súvisiacimi s vývoznou činnosťou;
c) pomoci, ktorá je podmienená uprednostňovaním používania domáceho tovaru pred dovážaným.
Na minimálnu pomoc v sektore rybného hospodárstva sa vzťahuje nariadenie komisie (EÚ) č. 717/2014 z 27. júna 2014 o uplatňovaní článkov 107 a 108 Zmluvy o fungovaní Európskej únie na pomoc de minimis v sektore rybolovu a akvakultúry [nové okno] (ďalej len „nariadenie Komisie č. 717/2014“), ktoré nadobudlo účinnosť 1.júla 2014 a ktoré nahradilo doteraz platné nariadenie komisie (ES) č. 875/2007 o uplatňovaní článkov 87 a 88 Zmluvy o ES, pokiaľ ide o pomoc de minimis v sektore rybného hospodárstva, ktorým sa mení a dopĺňa nariadenie (ES) č. 1860/2004 (ďalej len nariadenie Komisie č. 875/2007).
Výška pomoci de minimis, ktorú členský štát poskytuje jedinému podniku v sektore rybolovu a akvakultúry, nesmie presiahnuť 30 000 EUR v priebehu obdobia troch fiškálnych rokov.
V zmysle nariadenia Komisie č. 717/2014 je možné poskytnúť minimálnu pomoc podnikom v sektore rybolovu a akvakultúry s výnimkou:
a) pomoci, ktorej výška sa stanovuje na základe ceny alebo množstva kúpených výrobkov a výrobkov uvedených na trh;
b) pomoci na činnosti súvisiace s vývozom do tretích krajín alebo členských štátov, konkrétne pomoci priamo súvisiacej s vyvážanými množstvami, na zriadenie a prevádzkovanie distribučnej siete alebo inými bežnými výdavkami súvisiacimi s vývoznou činnosťou,
c) pomoci, ktorá je podmienená uprednostňovaním používania domáceho tovaru pred dovážaným,
d) pomoci na zakúpenie rybárskych plavidiel;
e) pomoci na modernizáciu alebo výmenu hlavných alebo pomocných motorov rybárskych plavidiel;
f) pomoci na operácie, ktoré zvyšujú rybolovnú kapacitu plavidla, alebo na zariadenie zvyšujúce rybolovnú kapacitu plavidla;
g) pomoci na výstavbu nových rybárskych plavidiel alebo dovoz rybárskych plavidiel;
h) pomoci na dočasné alebo trvalé ukončenie rybolovných činností s výnimkou prípadov, keď bola výslovne stanovená v nariadení Európskeho parlamentu a Rady (EÚ) č. 508/2014 z 15. mája 2014 o Európskom námornom a rybárskom fonde, ktorým sa zrušujú nariadenia Rady (ES) č. 2328/2003, (ES) č. 861/2006, (ES) č. 1198/2006 a (ES) č. 791/2007 a nariadenie Európskeho parlamentu a Rady (EÚ) č. 1255/2011 (Ú. v. EÚ L 149, 20.5.2014, s. 1),
i) pomoci na prieskumný rybolov;
j) pomoci na prevod vlastníctva podniku;
k) pomoci na priame opätovné zarybňovanie, pokiaľ sa s ním výslovne nepočíta ako s ochranným opatrením v právnom akte Únie alebo pokiaľ nejde o experimentálne zarybňovanie.
Poskytnutie minimálnej pomoci preukazuje daňový subjekt predložením prehľadu o doteraz poskytnutej minimálnej pomoci za prebiehajúci fiškálny (účtovný) rok a dva predchádzajúce fiškálne (účtovné) roky.
Notifikačnej povinnosti t.j. schváleniu EK podlieha poskytnutie štátnej pomoci daňovými orgánmi formou odpustenia sankcie alebo povolenia úľavy zo sankcie podľa § 157 zákona NR SR č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov, v súlade so zákonom o štátnej pomoci a usmerneniami Európskej komisie o regionálnej štátnej pomoci na roky 2014 – 2020, ktoré boli uverejnené v Úradnom vestníku EÚ pod číslom C/209, 23.7.2013, s. 1. [nové okno]
Žiadosť o poskytnutie štátnej pomoci sa predkladá na miestne príslušnom daňovom úrade, pri žiadosti podľa § 157 ods. 3 daňového poriadku, ak nejde o pomoc de minimis, Finančnému riaditeľstvu SR.
V prílohe Nariadenia komisie ES č. 794/2004 [nové okno] sa nachádza vzor štandardného notifikačného formulára ako aj vzory formulárov doplňujúcich informácií o regionálnej pomoci
Súčasťou doplňujúcich informácií a formulára súhrnné informácie pre uverejnenie v Úradnom vestníku EÚ je:
Investičný projekt daňového subjektu vypracovaný podľa záväznej osnovy
Ďalšie informácie a podklady daňového subjektu podľa zoznamu povinných údajov a predkladaných príloh
Dátum poslednej aktualizácie informačného obsahu: 4. 6. 2018

References: § 70
 § 157
 čl. 107
 čl. 107
 § 157
 § 157